**НАРУЧИЛАЦ:** ЈКП „ Видрак“ Ваљево

 Војводе Мишића бр.50

 14000 Ваљево

Број ЈНМВ: 1-8/2017

Број одлуке: 01-8071/1-17

Датум: 17.08.2017. године

На основу члана 108. Закона о јавним набавкама („Сл. гласник РС“, бр. 124/2012, 14/2015 и 68/2015) и Извештаја о стручној оцени понуда, бр. 01-8069/1-17 од 17.08.2017. године, в.д.директор ЈКП „ Видрак“ Ваљево доноси

**ОДЛУКУ О ДОДЕЛИ УГОВОРА**

**у поступку јавне набавке мале вредности за јавну набавку добра- број ЈНМВ 1-8/2017-хтз опрема зимска и летња-партија 3-заштитна средства**

**партија 3:**

1. 1. УГОВОР СЕ ДОДЕЉУЈЕ понуђачу „DАМ-93“ DOO, Рудничка бр. 12, Горњи Милановац, понуда број 01-8023/1-17 од 16.08.2017. године.

Ову одлуку објавити на Порталу јавних набавки и на интернет страници наручиоца у року од три дана од дана доношења.

**Образложење**

Наручилац је дана 07.08.2017. године донео Одлуку о покретању јавне набавке мале вредности, бр. 01-7640/1-17, за јавну набавку добра- хтз опрема зимска и летња ОРН 18110000 и 18830000 , а дана 07.08.2017. године објавио је позив за подношење понуда на Порталу јавних набавки и [www.vidrakvaljevo.com](http://www.vidrakvaljevo.com).

До истека рока за подношење понуда на адресу наручиоца приспело је 3 понуде и то:

За партију 3- 3 понуде;

Комисија за јавне набавке је после отварања понуда спровела стручно оцењивање понуда и саставила извештај.

У извештају о стручној оцени понуда, бр. 01-8069/1-17 од 17.08.2017. године, Комисија за јавне набавке је констатовала следеће:

**1. Предмет јавне набавке**

Предмет јавне набавке су добра –хтз зимска и летња опрема -партија 3- заштитна средства

 Предмет јавне набавке је обликован по партијама, и то:

1. Партија 1 – летња и зимска одећа;

 2. Партија 2 – летња и зимска обућа.

 **3. Партија 3 – заштитна средства**

**2. Процењена вредност јавне набавке**

Процењена вредност јавне набавке износи укупно 3.600.000,00 динара без ПДВ-а.

Процењена вредност за Партију 1 износи 1.600.000,00 динара без ПДВ-а.

Процењена вредност за Партију 2 износи 1.500.000,00 динара без ПДВ-а.

Процењена вредност за Партију 3 износи **482.600,00** динара без ПДВ-а.

**3. Основни подаци о понуђачима**

У поступку је учествовало 3 понуђача за партију 3:

1. “STIM IMPORT” DOO, Филипа Кљајића бб, Лозница;
2. „INEX ZASTITA“ DOO, 7.Jули бр. 127, Јагодина;
3. „DАМ-93“ DOO, Рудничка бр. 12, Горњи Милановац

**4. Подаци о одбијеним понудама**

Укупан број поднетих понуда за партију 3: 1

Називи понуђача чије су понуде одбијене и разлози за њихово одбијање:

1. „INEX ZASTITA“ DOO, 7.Jули бр. 127, Јагодина.

Детаљним прегледом узорака,везано за основно пуњење ормарића ТС1 визуелним прегледом узорака утврђено је да недостају елементи који су прописани правилником о начину пружања прве помоћи,врсти средстава и опреме које морају бити обезбеђени на радном месту по Службеном Гласнику Републике Србије бр 109/16 од 31.12.2016. године.

Недостају: под редним бројем 2. Стерилна газа 1/4м-појединачно паковање 80х25 (5 комада) а уместо тога достављено је 1/4м - појединачно паковање 20х100(5ком).

 Под редним бројем 3. . Стерилна газа 1/2м-појединачно паковање 80х50(5 комада) а уместо тога достављено је 1/2м - појединачно паковање 40х100(5ком).

Под редним бројем 13.-памучна вата,100 гр(2 ком) а достављена је мешавина памук-вискоза 100 гр (2 ком)

 Сходно томе,његова понуда мора да се одбије као неприхватљива.

**5. Критеријум за оцењивање понуде**

Критеријум за оцењивање понуде у овом поступку јавне набавке је најнижа понуђена цена.

Елементи критеријума, односно начин на основу ког се додељује уговор у ситуацији када постоје две или више понуда са истом понуђеном ценом:

У случају да две или више понуда имају исту најнижу понуђену цену, наручилац ће позвати понуђаче чије су понуде са истом најнижом понуђеном ценом и најповољнију понуду изабрати жребом. Поступак избора најповољније понуде путем жреба ће се обавити на следећи начин:

1. Наручилац ће упутити позив понуђачима чије су понуде са истом најнижом понуђеном ценом да присуствују поступку жребања;
2. Поступак жребања водиће председник Комисије и биће обављен упросторијама наручиоца;
3. Комисија ће водити записник о поступку жребања;
4. Комисија ће припремити посуду и куглице у којима ће бити папирићи саназивима понуђача чије су понуде са истом најнижом понуђеном ценом;

Жребање ће бити обављено тако што ће председник комисије извршити извлачење једне куглице, извадити папирић из исте и прочитати назив понуђача којем ће Наручилац доделити уговор.

**5. Ранг листа понуђача**

Ранг листа понуђачачије су понуде прихватљиве: партија 3

|  |  |
| --- | --- |
| **Назив понуђача** | **Понуђене цене без ПДВ-а** |
| 2. „DАМ-93“ DOO |  466.863,00 динара |
| 3. “STIM IMPORT” DOO |  481.975,00 динара |

**6. Понуђач коме се додељује уговор**

На основу стручне оцене понуда, Комисија констатује да је:

**Партија 3**- На основу стручне оцене понуда, Комисија констатује да је:

 најповољнија понуда понуђача „DАМ-93“ DOO заведена под бројем 01-8023/1-17 и предлаже наручиоцу да се овом понуђачу додели уговор.

Наручилац ће ову одлуку објавити на Порталу јавних набавки и на интернет страници наручиоца у року од три дана од дана доношења.

УПУТСТВО О ПРАВНОМ СРЕДСТВУ:

Против ове одлуке понуђач може поднети захтев за заштиту права наручиоцу, а копију истовремено доставља Републичкој комисији, у року од 5 дана од дана објављивања одлуке на Порталу јавних набавки.

 ОДГОВОРНО ЛИЦЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 в.д.директор Слађана Марковић